
Aktsiaseltsi Narva Bussiveod  põhikirja muudatuste kinnitamine 
1. Asjaolud ja menetluse käik

Aktsiaselts Narva Bussiveod (registrikood 10247291) juhatus on teinud ainuaktsionärile ettepaneku kinnitada Aktsiaseltsi Narva Bussiveod põhikirja muudatused.  

Akatsiaselts  Narva  Bussiveod  pöördus  04.10.2010 aastal  Narva Linnavalitsuse  poole  ettepanekuga  nr 1-1a/ 307 kooskõlastada Aktsiaseltsi Narva Bussiveod tegevuse korraldamist jäätmeveo ning heakorrastustööde ja teiste kommunaalmajanduse teenustega seotud valdkonnas. 

Alates 01.01.2011 jõustunud riigihangete seaduse § 141 „Sisetehing“ regulatsioon võimaldab „majasisese üksuse erandi“ tegemist ainult vastavuses nimetatud õigusnormis sätestatud tingimustega. 
Eeltoodud asjaolude ja õigusliku regulatsiooni tulemusena on algatatud Aktsiaseltsi Narva Bussiveod põhikirja muutmine.
2. Õiguslikud alused

Kohaliku omavalitsuse korralduse seaduse (edaspidi KOKS) §22 lõike 1 punkti 24 kohaselt kuulub volikogu ainupädevusse valla või linna poolt äriühingu ja sihtasutuse asutamine, lõpetamine ning põhikirja kinnitamine ja muutmine. 
KOKS §35 lg 3 kohaselt - sihtasutuse, mille ainuasutajaks on vald või linn, samuti osaühingu või aktsiaseltsi, mille ainsaks osanikuks või aktsionäriks on vald või linn, asutamise, ühinemise, jagunemise ja ümberkujundamise ja lõpetamise otsustab ning põhikirja ja selle muudatused kinnitab kohaliku omavalitsuse volikogu. 
Vastavalt Äriregistri andmetele kuuluvad kõik Aktsiaseltsi Narva Bussiveod aktsiad Narva linnale. KOKS § 22 lg.1 punkti 24 alusel  kuulub Aktsiaseltsi Narva Bussiveod põhikirja muutmine Narva Linnavolikogu ainupädevusse.

3. Otsus
3.1. Kinnitada AS Narva Bussiveod põhikirja redaktsiooni muudatused järgnevas sõnastuses:

3.1.1. Põhikirja punkt 1.3. muuta alates 01.02.2011.a. ja lugeda järgnevas sõnastuses: „Aktsiaseltsi tegevusaladeks on:

· ühistransporditeenuse osutamine;

· jäätmevedu;

· heakorrastus- ja haljastustööde teostamine;

· välisvalgustuse paigaldus, remont ja hooldus;

· liikluskorraldust tagavate vahendite hooldus;

· teede ja tänavate hooldustööde teostamine;

· kinnisvara hooldus;

· puistu, haljastustaimede, lillede ja põõsaste istutus- ja hooldustööd;

· teiste teenuste osutamine.“

3.1.2. Põhikirja punkt 1.4. muuta alates 01.02.2011.a. ja lugeda järgnevas sõnastuses: „Käesoleva põhikirja punktis 1.3. nimetatud tegevusaladega seotud teenuste osutamine ja  tööde teostamine on peamiselt seotud aktsionäriks oleva hankijaga ning toimub tema territoriaalse pädevuse piires.“ 

3.1.3. Põhikirja endised punktid 1.4. ja 1.5. lugeda samas sõnastuses punktidena 1.5. ja 1.6.
3.1.4. Põhikirja punkt 6.8. muuta alates 01.02.2011.a. ja lugeda järgnevas sõnastuses: „Üldkoosoleku otsus loetakse vastuvõetuks, kui selle poolt on hääletatud ühehäälselt. Seltsi Põhikirja muutmise otsus võetakse vastu ühehäälselt.“ 

3.2. Kinnitada Aktsiaseltsi Narva Bussiveod põhikiri uues redaktsioonis.

4. Rakendussätted

4.1 Otsus jõustub seadustega sätestatud korras.

4.2 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul alates otsuse jõustumisest.

